CELEX: 62020CA0182
Language: el
Date: 2021-06-03 00:00:00
Title: Υπόθεση C-182/20: Απόφαση του Δικαστηρίου (όγδοο τμήμα) της 3ης Ιουνίου 2021 [αίτηση του Curtea de Apel Suceava (Ρουμανία) για την έκδοση προδικαστικής αποφάσεως] — BE, DT κατά Administraţia Judeţeană a Finanţelor Publice Suceava, Direcţia Generală Regională a Finanţelor Publice Iaşi, Accer Ipurl Suceava — ενεργούσα υπό την ιδιότητα του δικαστικού εκκαθαριστή της BE, EP [Προδικαστική παραπομπή – Φόρος προστιθέμενης αξίας (ΦΠΑ) – Οδηγία 2006/112/ΕΚ – Δικαίωμα έκπτωσης – Διακανονισμός των εκπτώσεων – Διαδικασία πτώχευσης – Εθνική νομοθεσία η οποία προβλέπει αυτόματη άρνηση αναγνώρισης του δικαιώματος έκπτωσης του ΦΠΑ για φορολογητέες πράξεις προγενέστερες της έναρξης της διαδικασίας αυτής]

19.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 289/14
            
         
      Απόφαση του Δικαστηρίου (όγδοο τμήμα) της 3ης Ιουνίου 2021 [αίτηση του Curtea de Apel Suceava (Ρουμανία) για την έκδοση προδικαστικής αποφάσεως] — BE, DT κατά Administraţia Judeţeană a Finanţelor Publice Suceava, Direcţia Generală Regională a Finanţelor Publice Iaşi, Accer Ipurl Suceava — ενεργούσα υπό την ιδιότητα του δικαστικού εκκαθαριστή της BE, EP
      (Υπόθεση C-182/20) (1)
      
      (Προδικαστική παραπομπή - Φόρος προστιθέμενης αξίας (ΦΠΑ) - Οδηγία 2006/112/ΕΚ - Δικαίωμα έκπτωσης - Διακανονισμός των εκπτώσεων - Διαδικασία πτώχευσης - Εθνική νομοθεσία η οποία προβλέπει αυτόματη άρνηση αναγνώρισης του δικαιώματος έκπτωσης του ΦΠΑ για φορολογητέες πράξεις προγενέστερες της έναρξης της διαδικασίας αυτής)
      (2021/C 289/19)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel Suceava
      
         Διάδικοι στην υπόθεση της κύριας δίκης
      
      BE, DT
      
         κατά
      
      Administraţia Judeţeană a Finanţelor Publice Suceava, Direcţia Generală Regională a Finanţelor Publice Iaşi, Accer Ipurl Suceava — ενεργούσα υπό την ιδιότητα του δικαστικού εκκαθαριστή της BE, EP
      
         Διατακτικό
      
      Τα άρθρα 184 έως 186 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχουν την έννοια ότι αντιτίθενται σε εθνική ρύθμιση ή πρακτική σύμφωνα με την οποία η έναρξη διαδικασίας πτώχευσης επιχείρησης, η οποία συνεπάγεται την εκκαθάριση των στοιχείων του ενεργητικού της προς όφελος των πιστωτών της, γεννά αυτομάτως την υποχρέωση της επιχείρησης να προβεί σε διακανονισμό των εκπτώσεων του φόρου προστιθέμενης αξίας στις οποίες προέβη για αγαθά που της παραδόθηκαν και υπηρεσίες που της παρασχέθηκαν πριν από την κήρυξή της σε πτώχευση, οσάκις η έναρξη της διαδικασίας αυτής δεν εμποδίζει την εξακολούθηση της οικονομικής δραστηριότητας της επιχείρησης, κατά την έννοια του άρθρου 9 της οδηγίας, μεταξύ άλλων, για τους σκοπούς της εκκαθάρισης της εν λόγω επιχείρησης.
      
         (1)  ΕΕ C 297 της 7.9.2020.